Here’s Lorna Wallace of Kilmarnock reading the award-winning poem.

Here’s the text, courtesy of the transcription by Stuff.

A Scot’s Lament fur her American Fellows (Oan their election of a tangerine gabshite walloper

America, aw whit ye dain?!

How could ye choose a clueless wain

Ti lead yir country? Who wid trust

A man sae vile?!

A racist, sexist eedjit

Wi a shite hairstyle?

Yet lo, ye votit (michty me!)

Ti hawn’ this walloper the key

Ti pow’r supreme, ti stert his hateful,

Cruel regime.

A cling ti hope that this is aw

Jist wan bad dream.

But naw, the nightmare has come true,

A curse upon rid, white an’ blue,

An’ those who cast oot Bernie

Must feel sitch regret

Fur thinkin’ Mrs. Clinton

Was a safer bet.

So noo we wait ti see unfold

Division an’ intolerance, cold;

A pois’nous bigotry untold

Since Hitler’s rule

As the free world’s hopes an’ dreams

Lie with this fool.

Alas, complainin’ wullnae change

The fact this diddy has free range

Ti ride roughshod ow’r human beings

That fall outside

The cretinous ideals borne of

His ugly pride.

Awch USA, we feel yir woes

An’ pour oor wee herts oot ti those

Who ken this oarange gabshite isnae

Who they chose,

But jist sit tight;

Trump’s cluelessness

Will time expose.

Fur sittin’ there beside Obama

Efter the election drama,

Trump looked like reality

Had finally hit:

Aboot the role of president

He knew Jack shit.

Poutin’, glaikit through this farce,

His mooth wis pursed up like an arse,

His Tangoed coupon glowin’ like

A skelped backside.

Despite all his bravado

Trump looked keen ti hide.

Let’s therefur no despair an’ greet,

Or see this outcome as defeat.

Let’s wait an’ watch this bampot

Flap his hawns an’ squirm

When presidential pressures

Crush him like a worm.

Hawd oan ti values you hold dear,

Don’t let this numpty bring yi fear,

His chants of hatred don’t speak fur

The human race.

Love will endure despite this

Oarange-faced disgrace.

So USA, in ma conclusion,

Know we Scots feel your confusion:

We are also chained ti those

Not of oor choosin’ .

Stand firm fur unity will break

Through Trump’s delusion.